**Képzési szerződés**

amely létrejött

az Eötvös Loránd Tudományegyetem [(a továbbiakban ELTE), székhely: 1053 Budapest, Egyetem tér 1-3., intézményi azonosító: FI80798, felelős szervezeti egység: …………………………… (kar), képviseletében eljár: ……………………………… (a kar vezetője)]

és ……………………………….., mint a képzésben részt vevő személy [(a továbbiakban hallgató) lakcím: ……………………………, születési hely és idő: ……………………………………………, NEPTUN kód: ……….]

között, alulírott napon az alábbi feltételek szerint:

1. A szak/doktori program, amelyen a képzés folyik: ………………………………….. (a szakon megszerezhető szakképzettséget a képzési és kimeneti követelmények határozzák meg).
2. A képzés munkarendje: nappali / esti / levelező / távoktatás *(a megfelelőt kérjük aláhúzni)*
3. A képzés szintje: felsőoktatási szakképzés / alapképzés / mesterképzés / osztatlan képzés / szakirányú továbbképzés / doktori képzés / részismeretek megszerzése érdekében folytatott képzés *(a megfelelőt kérjük aláhúzni)*
4. A hallgató jogviszonyára – ideértve a teljesítménye ellenőrzésének, értékelésének módját is – az ELTE Hallgatói követelményrendszerét (ELTE SZMSZ II. kötet) – doktori képzésben részt vevő hallgató esetében az Egyetemi Doktori Szabályzat (EDSZ - ELTE SZMSZ II. kötet 6. sz. melléklet) – és az egyéb egyetemi szabályzatokat kell megfelelően alkalmazni.
5. A képzés időtartama: …………. félév.
6. A költségtérítés/önköltség összege: …............... Ft, azaz …………………… forint egy félévre.
	1. A hallgató az adott félévre esedékes költségtérítést/önköltséget bankkártyával, vagy az ELTE gyűjtőszámlán keresztül, illetve előzetes számlakérés esetén az ELTE főszámlájára megvalósított banki átutalással köteles az ELTE Hallgatói követelményrendszerében – doktori képzésben részt vevő hallgató esetében az EDSZ-ben – foglalt időpontig befizetni, mindenkor az egyetem honlapján a hallgatói befizetésekre közzétett aktuális tájékoztatás szerint.
	2. A hallgató által fizetendő díjakra és térítésekre vonatkozó rendelkezéseket az ELTE Hallgatói követelményrendszere – doktori képzésben részt vevő hallgató esetében az EDSZ – tartalmazza.
7. A fizetési kötelezettségének a felszólítás ellenére eleget nem tevő hallgató – amennyiben nem kapott fizetési haladékot – a félév végi vizsgákra nem jelentkezhet, a vizsgákat nem kezdheti meg, következő félévre nem regisztrálhat, illetve záróvizsgáját nem kezdheti meg. A fizetési kötelezettség nem teljesítése végső soron a hallgatói jogviszony megszüntetését vonja maga után az ELTE Hallgatói követelményrendszere 51. § (4) bekezdés b) pontja és 131. § (7) bekezdése – doktori képzésben részt vevő hallgatók esetében az EDSZ 35. § (2) bekezdés b) pontja – alapján. A hallgatói jogviszony bármely okból történő megszűnése nem mentesíti a Hallgatót a hallgatói jogviszonya alatt vagy megszűnése következtében létrejött fizetési kötelezettségeinek megfizetése alól, az Egyetem a Hallgatóval szemben lejárt pénzügyi követeléseit jogi úton érvényesíti. A felek a jelen szerződés alapján megállapított fizetési kötelezettségekre kamatot nem kötnek ki, ez azonban a késedelmi kamatigényt nem zárja ki. A hallgató javára jogalap nélküli gazdagodás (így pl. téves befizetés) miatt visszajáró összeg átutalását az ELTE – a hallgató által általános kapcsolattartásra a Tanulmányi Rendszerben megadott e-mail elérhetőségre küldött, megfelelő bankszámlaszám megadását kérő felhívást követően – legfeljebb kétszer kísérli meg a hallgató által a Tanulmányi Rendszerben hiánytalan adatokkal rögzített bankszámlaszámra, az összeg visszakövetelésének joga a befizetést követő két év elteltével elévül.
8. A jelen szerződésben hivatkozott és a hallgatói jogviszonyra irányadó egyéb szabályzatok a www.elte.hu oldalon elérhetőek, a Hallgató a jelen szerződés aláírásával az egyetem mindenkor hatályos szabályzatait magára nézve kötelezőnek elfogadja.

A felek a jelen szerződést elolvasás, értelmezés után, mint akaratukban mindenben egyezőt írják alá.

Kelt:

 ELTE hallgató